ຕວກກີ ຕັດສິນໃຈ ບັນລຸການຍົກເວັ້ນ ວິຊາ ໂດຍໄວ
(VOVWORLD) -ຕວກກີ ຈະພະຍາຍາມຕອບສະໜອງທຸກເງື່ອນໄຂ ເພື່ອໃຫ້ ສະຫະພາບ ເອີຣົບ (ອີຢູ) ຮັບຮອງເອົາຂໍ້ຕົກລົງຍົກເວັ້ນ ວິຊາ ໃຫ້ແກ່ພົນລະເມືອງຂອງປະເທດນີ້ ໂດຍໄວ. ນີ້ແມ່ນຄໍາຖະແຫຼງ ໂດຍທ່ານປະທານາທິບໍດີ ຕວກກີ Tayyip Erdogan ຍົກອອກມາທີ່ການປະຊຸມຂ່່າວຮ່ວມກັບ ທ່ານນາງນາຍົກລັດຖະມົນຕີ ເຢຍລະມັນ Angela Merkel ໃນວັນທີີ 28 ກັນຍາ, ທີ່ນະຄອນຫຼວງ Berlin.
ກ່າວຄໍາເຫັນທີ່ການປະຊຸມຂ່າວ, ທ່ານປະທານາທິບໍດີ ຕວກກີ Tayyip Erdogan ຢັ້ງຢືນວ່າ ລັດຖະບານຕວກກີ ຈະມານະພະຍາຍາມ ເພື່ອຕອບສະໜອງບັນດາມາດຖານຂອງອີຢູ ຢ່າງຄົບຖ້ວນ ເພື່ອແນໃສ່ບັນລຸການຍົກເວັ້ນ ວິຊາ. ທ່ານ Tayyip Erdogan ໃຫ້ຮູ້ວ່າ, ນະຄອນຫຼວງ Ankara ພວມຂຶ້ນແຜນປະຕິບັດ 6 ມາດຖານທີ່ຍັງເຫຼືອ ເພື່ອກ້າວໄປເຖິງຍົກເວັ້ນ ວິຊາ ຍິ່ງໄວກໍຍິ່ງດີ. ທ່ານກ່າວວ່າ ຍາມໃດທ່ານກໍຖືເປັນສໍາຄັນ ແລະ ຫວັງວ່າ Berlin ຈະໜູນຊ່ວຍ Ankara ໃນບັນດາວິວັດທະນາການ ດ່ັງກ່າວ. ທ່ານ ກໍເນັ້ນໜັກວ່າ, ຕວກກີ “ພ້ອມແລ້ວ ແລະ ມີຄວາມສາມາດ” ເພື່ອລົບລ້າງທຸກໄພນາບຂູ່, ລວມທັງບັນດາໄພນາບຄູ່ດ້ານເສດຖະກິດ.